ශ්‍රී ලංකා ක්‍රීඩකයින් 13 දෙනකු සහභාගි වන තුන්වැනි ඉන්දීය පී‍්‍රමියර් ලීග් ඕවර විස්සයි - 20 ක්‍රිකට් තරග මාලාව අද (12) ආරම්භ වීමට නියමිතය.අමෙරිකානු ඩොලර් මිලියන 225 ක මුදල් ත්‍යාග මල්ලකින් පිරුණු ඉන්දීය ප්‍රාන්ත කණ්ඩායම් 8ක් තරග වදින මෙවර තරගාවලිය අද සිට අප්‍රේල් මස 25 දින දක්වා පැවැත්වේ.මෙහිදී මහේන්ද්‍ර සිං දෝනි නායකත්වය දරන චෙන්නායි පිලට මුත්තයියා මුරලිදරන්, තිසර පෙරේරා සහ තිලාන් තුෂාර ක්‍රීඩා කරන අතර ඇඩම් ගිල් ක්‍රිස්ටි නායකත්වයෙන් යුතු ඩෙකන් චාර්ජර්ස් (හයිඩ්‍රාබාද්) පිලට චමින්ද වාස් ක්‍රීඩා කරනු ඇත.ගෞතම් ගමිහීර්ගේ නායකත්වයෙන් යුත් දිල්ලි කණ්ඩායමට ෆර්වේස් මහරූෆ් සහ තිලකරත්න ඩිල්ෂාන් ඇතුලත්ව සිටින අතර සව්රව් ගංගුලිගේ නායකත්වයෙන් යුත් කල්කටා පිලට ඇන්ජලෝ මැතිව්ස් සහ අජන්තා මෙන්ඩිස් ක්‍රීඩා කරති.සනත් ජයසූරිය, දිල්හාර ප්‍රනාන්දු සහ ලසිත් මාලිංග ක්‍රීඩා කරන මුම්බායි පිලේ නායකත්වය දරනු ලබන්නේ සචින් තෙන්ඩුල්කාර් විසිනි.